Document ID: 32004D0571

ODLOČBA KOMISIJE
z dne 23. julija 2004
o nakupu cepiv proti klasični prašičji kugi v Skupnosti in o uvedbi zalog teh cepiv v Skupnosti
(notificirano pod dokumentarno številko K(2004) 2056)
(Besedilo velja za EGP)
(2004/571/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS, z dne 26. junija 1990, o odhodkih na področju veterine (1) in zlasti člena 6(2) in člena 8(2) te odločbe,
ob upoštevanju Direktive Sveta 2001/89/ES, z dne 23. oktobra 2001, o ukrepih Skupnosti za nadzor klasične prašičje kuge (2) in zlasti člena 18(2) te direktive,
ob upoštevanju naslednjega:
(1)
Klasična prašičja kuga predstavlja grožnjo domačim in divjim prašičem (divjemu vepru) v Skupnosti.
(2)
Izbruhi klasične prašičje kuge na gospodarstvih z domačimi prašiči imajo resne posledice in povzročijo gospodarske izgube v Skupnosti, zlasti, če se pojavijo na območjih z visoko gostoto prašičev.
(3)
Pravila za cepljenje domačih in divjih prašičev v nujnih primerih ter definicija marker cepiva so določena v Direktivi 2001/89/ES.
(4)
Skupnost že ima zalogo 1 000 000 doz živega oslabljenega cepiva proti klasični prašičji kugi.
(5)
Na podlagi Odločbe Komisije 2002/106/ES, z dne 1. februarja 2002, o odobritvi diagnostičnega priročnika s postopki za diagnosticiranje, z metodami za vzorčenje in z merili za vrednotenje laboratorijskih preiskav za potrditev klasične prašičje kuge (3), je pred kratkim uvedena ustrezna preiskava za razlikovanje med cepljenimi prašiči in prašiči, ki so naravno okuženi z virusom klasične prašičje kuge. V skladu s tem se lahko predvideva uporaba marker cepiv, ki se v primeru nujnega cepljenja domačih prašičev že lahko tržijo znotraj Skupnosti.
(6)
Zadnje izkušnje z nadzorom klasične prašičje kuge pri divjih prašičih v Skupnosti kažejo, da je lahko uporaba oralnih vab s cepivom pri takih prašičih učinkovita.
(7)
Da se lahko Skupnost bolje odzove na klasično prašičjo kugo, je treba kupiti zadostno količino doz marker cepiva, cepivo pa mora biti uporabljeno v oralnih vabah. Prav tako pa je treba urediti hranjenje zalog in zagotoviti, da so v morebitnem nujnem primeru hitro dostopne.
(8)
Ukrepi, predvideni v tej odločbi, so v skladu z mnenjem Stalnega odbora za živilsko verigo in zdravje živali -
SPREJELA NASLEDNJO ODLOČBO:
Člen 1
1. Skupnost v najkrajšem možnem času kupi 1 800 000 doz marker cepiva proti klasični prašičji kugi.
2. Skupnost poskrbi za shranjevanje in razdelitev cepiva omenjenega v prvem odstavku.
Člen 2
Stroški ukrepov iz člena 1 naj ne presegajo 1 500 000 EUR.
Člen 3
1. Skupnost v najkrajšem možnem času kupi 500 000 doz cepiva proti klasični prašičji kugi, ki bodo divjim prašičem dozirani oralno.
2. Skupnost poskrbi za shranjevanje in razdelitev cepiva omenjenega v prvem odstavku.
Člen 4
Stroški ukrepov iz člena 3 naj ne presegajo 500 000 EUR.
Člen 5
Ukrepe, predvidene v členu 1(2) in členu 3(2), izvaja Komisija v sodelovanju z dobaviteljem, določenim z javnim razpisom.
Člen 6
Ta odločba je naslovljena na države članice.
V Bruslju, 23. julija 2004

Labels: 0
4
6